શીર્ષક: મોરારિબાપુએ ભાજપના નેતા પબુભા માણેક દ્વારા હુમલાના પ્રયાસ બાદ શું કહ્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મોરારિબાપુ પર હુમલાના પ્રયાસ બાદ શનિવારે મહુવા તથા વીરપુરમાં બંધ પાડવામાં આવ્યો હતો. આ પહેલાં શુક્રવારે તલગાજરડામાં પણ બંધ પાડવામાં આવ્યો હતો.

વેપારીઓએ દુકાનો, બજાર બંધ રાખીને બંધ પાડ્યો હતો. આ દરમિયાન મહુવાનું સૌથી મોટું માર્કેટિંગ યાર્ડ બંધ રહ્યું હતું.

મોરારિબાપુ પર ભાજપના નેતા પબુભા માણેકના હુમલાના પ્રયાસ બાદ મહુવામાં બંધ પાળવામાં આવ્યો.

આ સાથે જ વીરપુરના વેપારીઓ, ગામના સરપંચ અને જલારામ બાપા મંદીરના પ્રતિનિધિઓ દ્વારા જિલ્લા કલેક્ટરને આવેનદનપત્ર સુપરત કરવામાં આવ્યું હતું અને પબુભા માણેક પર કાર્યવાહી કરવાની માગ કરાઈ હતી.

આ જ રીતે મહુવાના વેપારીમંડળ અને સાધુસમાજ દ્વારા પણ આવેદનપત્ર આપીને રજૂઆત કરવામાં આવી હતી.

મોરારિબાપુના કહેવા પ્રમાણે, તેમના તરફથી વિવાદ પૂરો થાય છે અને તેઓ માફી આપે છે. 

મુખ્ય મંત્રી વિજય રૂપાણીએ આ ઘટનાને વખોડી છે, તો કૉંગ્રેસે ભાજપના નેતાની સામે કાયદાકીય કાર્યવાહી કરવાની વાત કહી છે. હિંદુઓના આરાધ્ય કૃષ્ણ અને તેમના વંશજોને લઈને કરેલી ટિપ્પણીના વિવાદ બાદ મોરારિબાપુ દ્વારકા મંદિરમાં માફી માગવા પહોંચ્યા હતા, જે દરમિયાન આ બનાવ બન્યો હતો. 

મોરારિબાપુનું નિવેદન 

મોરારિબાપુએ શુક્રવારે મીડિયા સાથે વાતચીતમાં કહ્યું, "જો કોઈ સમાજની લાગણી દુભાઈ હોય તો મેં બે વખત માફી માગી છે. મને કહેવામાં આવ્યું હતું કે 'તમે દ્વારકા આવી જાવ એમ સમાજ ઇચ્છે છે.' એટલે હું દ્વારકા જતો રહ્યો. 

"દ્વારકા મારા ઇષ્ટદેવ છે. આટલી વાત છે, મારા તરફથી વિવાદ પૂરો થાય છે."

અન્ય એક સવાલના જવાબમાં મોરારિબાપુએ કહ્યું, "કોઈએ ઉશ્કેરાવું નહીં. હું તો માફી માગનારો પણ માણસ છું અને માફી માગનારો પણ માણસ છું."

મોરારિબાપુની નજીક મનાતા લોકસાહિત્યકાર માયાભાઈ આહીરે પબુભા માણેકના પ્રયાસને વખોડી કાઢ્યો હતો અને લોકોને કહ્યું હતું કે આહીર સમાજ તરફથી આ બાબત પૂર્ણ થાય છે. 

ગુજરાતી ટીવી ચેનલ ટીવી નાઇન સાથે વાતચીત દરમિયાન તેમણે આ વાત કહી. 

વિવાદમાં રાજકીય વાત

આ મામલે ગુજરાતના મુખ્ય મંત્રી વિજય રૂપાણીએ ટ્વીટ કર્યું છે અને પબુભા માણેકના કૃત્યને વખોડ્યું છે. જોકે તેમણે ભાજપના નેતા પબુભા માણેકનું નામ લીધું ન હતું. 

ટ્વીટમાં લખ્યું છે, "મોરારિબાપુ સાથે દ્વારકામાં થયેલી ઘટનાને સખત શબ્દોમાં વખોડું છું."

"આજે મોરારિબાપુએ ભગવાન દ્વારકાધીશના દર્શને આવીને દ્વારકાધીશ અને સમગ્ર આહીર સમાજની માફી માગી લીધી છે ત્યારે તેમના ઉપર એ જ વાતને લઈને કરાયેલો હુમલાનો...